झारखंड के मधुपुर विधानसभा क्षेत्र में आगामी उपचुनाव को लेकर सियासी घमासान जोर पकड़ता जा रहा है। नामांकन दाखिल करने के अंतिम दिन बीजेपी उम्मीदवार गंगा नारायण सिंह ने 4 सेट में पर्चा दाखिल किया। इस दौरान उन्होंने कहा कि मधुपुर की जनता को बीजेपी के साथ गंगा का विकल्प मिलेगा। नामांकन से पहले बीजेपी प्रत्याशी ने प्रसिद्ध पथरौल काली मंदिर में पूजा अर्चना की। इसके बाद पूर्व मुख्यमंत्री बाबूलाल मरांडी समेत पार्टी के कई दिग्गज नेताओं से चर्चा के बाद निर्वाची पदाधिकारी योगेन्द्र कुमार के सामने अपना नामांकन पत्र दाखिल किया।
 गंगा नारायण सिंह हाल ही में आजसू छोड़कर बीजेपी में शामिल हुए हैं। तभी से इनको उम्मीदवार बनाए जाने की चर्चा थी। पिछले विधानसभा चुनाव में इस सीट से जेएमएम के हाजी हुसैन अंसारी निर्वाचित हुए थे। पिछले साल अक्टूबर में उनका निधन हो जाने के कारण रिक्त हुई इस सीट पर उपचुनाव हो रहा है। पिछले चुनाव में गंगा नारायण सिंह आजसू के टिकट पर मैदान में उतरे थे और 45 हजार से अधिक वोट बटोर कर तीसरे स्थान पर थे।
 इस बार सत्तारूढ़ दल जेएमएम ने चुनाव जीतने के पूर्व ही मंत्री बनाए गए हफीजुल हसन को यहां से अपना उम्मीदवार बनाया है। वे 25 मार्च को अपना पर्चा दाखिल कर चुके हैं। हफीजुल हसन पूर्व मंत्री हाजी हुसैन के पुत्र हैं और वर्तमान में झारखंड सरकार में मंत्री हैं। इस क्षेत्र में उपचुनाव की प्रकिया के तहत 31 मार्च को स्क्रूटनी, 17 अप्रैल को मतदान और 2 मई को वोटों की गिनती की जाएगी।
 जेएमएम और बीजेपी प्रत्याशी के मैदान में उतरने के साथ ही मधुपुर विधानसभा क्षेत्र में उपचुनाव को लेकर गहमागहमी तेज हो गई है। इस मौके पर बीजेपी के वरिष्ठ नेता और पूर्व मुख्यमंत्री बाबूलाल मरांडी ने दावा किया कि मधुपुर विधानसभा चुनाव मुख्यमंत्री हेमंत सोरेन और उनकी सरकार का भविष्य तय करेगा। इस चुनाव में जेएमएम सुप्रीमो शिबू सोरेन की तमाड़ में सीएम रहते जो दुर्गति हुई थी, वही हाल इस क्षेत्र में भी मंत्री रहते जेएमएम प्रत्याशी हफीजुल हसन की होगी।
 'सभी मिथक तोड़कर जनता झारखंड के लिए नया इतिहास गढ़ेगी'
नामांकन दाखिल करने के बाद भाजपा प्रत्याशी गंगा नारायण सिंह ने कहा कि जेएमएम ने अल्पसंख्यक और आदिवासी समाज को अभी तक छलने का काम किया है। बीजेपी का भय दिखाकर उनका वोट बटोरता रही है लेकिन इस बार इस क्षेत्र की जनता सभी मिथक को तोड़कर झारखंड के लिए नया इतिहास गढ़ेगी। इस बार इस क्षेत्र की जनता को भाजपा के साथ गंगा का विकल्प मिल गया है।
 
झारखंड के मधुपुर विधानसभा क्षेत्र में आगामी उपचुनाव को लेकर सियासी घमासान जोर पकड़ता जा रहा है। नामांकन दाखिल करने के अंतिम दिन बीजेपी उम्मीदवार गंगा नारायण सिंह ने चार सेट में पर्चा दाखिल किया। इस दौरान उन्होंने कहा कि मधुपुर की जनता को बीजेपी के साथ गंगा का विकल्प मिलेगा। नामांकन से पहले बीजेपी प्रत्याशी ने प्रसिद्ध पथरौल काली मंदिर में पूजा अर्चना की। इसके बाद पूर्व मुख्यमंत्री बाबूलाल मरांडी समेत पार्टी के कई दिग्गज नेताओं से चर्चा के बाद निर्वाची पदाधिकारी योगेन्द्र कुमार के सामने अपना नामांकन पत्र दाखिल किया। गंगा नारायण सिंह हाल ही में आजसू छोड़कर बीजेपी में शामिल हुए हैं। तभी से इनको उम्मीदवार बनाए जाने की चर्चा थी। पिछले विधानसभा चुनाव में इस सीट से जेएमएम के हाजी हुसैन अंसारी निर्वाचित हुए थे। पिछले साल अक्टूबर में उनका निधन हो जाने के कारण रिक्त हुई इस सीट पर उपचुनाव हो रहा है। पिछले चुनाव में गंगा नारायण सिंह आजसू के टिकट पर मैदान में उतरे थे और पैंतालीस हजार से अधिक वोट बटोर कर तीसरे स्थान पर थे। इस बार सत्तारूढ़ दल जेएमएम ने चुनाव जीतने के पूर्व ही मंत्री बनाए गए हफीजुल हसन को यहां से अपना उम्मीदवार बनाया है। वे पच्चीस मार्च को अपना पर्चा दाखिल कर चुके हैं। हफीजुल हसन पूर्व मंत्री हाजी हुसैन के पुत्र हैं और वर्तमान में झारखंड सरकार में मंत्री हैं। इस क्षेत्र में उपचुनाव की प्रकिया के तहत इकतीस मार्च को स्क्रूटनी, सत्रह अप्रैल को मतदान और दो मई को वोटों की गिनती की जाएगी। जेएमएम और बीजेपी प्रत्याशी के मैदान में उतरने के साथ ही मधुपुर विधानसभा क्षेत्र में उपचुनाव को लेकर गहमागहमी तेज हो गई है। इस मौके पर बीजेपी के वरिष्ठ नेता और पूर्व मुख्यमंत्री बाबूलाल मरांडी ने दावा किया कि मधुपुर विधानसभा चुनाव मुख्यमंत्री हेमंत सोरेन और उनकी सरकार का भविष्य तय करेगा। इस चुनाव में जेएमएम सुप्रीमो शिबू सोरेन की तमाड़ में सीएम रहते जो दुर्गति हुई थी, वही हाल इस क्षेत्र में भी मंत्री रहते जेएमएम प्रत्याशी हफीजुल हसन की होगी। 'सभी मिथक तोड़कर जनता झारखंड के लिए नया इतिहास गढ़ेगी' नामांकन दाखिल करने के बाद भाजपा प्रत्याशी गंगा नारायण सिंह ने कहा कि जेएमएम ने अल्पसंख्यक और आदिवासी समाज को अभी तक छलने का काम किया है। बीजेपी का भय दिखाकर उनका वोट बटोरता रही है लेकिन इस बार इस क्षेत्र की जनता सभी मिथक को तोड़कर झारखंड के लिए नया इतिहास गढ़ेगी। इस बार इस क्षेत्र की जनता को भाजपा के साथ गंगा का विकल्प मिल गया है।